Null, lihtsalt null. Mida muud saakski öelda, kui tennisemängu on mängitud 18 minutit ja üks osapool on võitnud vaid kuus punkti?
Kanepi kerkis nullpunktist tagasi valitsejanna kimbutajaks
Serena Williamsi jõudemonstratsioon Kaia Kanepi vastu oli US Openi neljandas ringis täpselt nii võimas ja halastamatu nagu tablool seisnud numbrid 6:0 väljendasidki. Aga õnneks ei lõppenud mäng üheainsa setiga. Järgmise kahe seti jooksul tõestas Kanepi ligi 24 000-pealise publiku silme all veenvalt, et on maailma parimale naismängijale Williamsile vääriline partner.